Richmond-plaasmoorde: Gesin se liggame aan die brand gesteekArgieffoto Die bejaarde egpaar en hul seun wat Sondagmiddag op hul plaas naby Richmond in KwaZulu-Natal deur ŉ onbekende hoeveelheid mans oorval en vermoor is, se liggame is aan die brand gesteek. Maroela Media het Maandagoggend berig die 76-jarige boer, sy 65-jarige vrou en hul 33-jarige seun is omstreeks 12:44 aangeval. Kaptein Thulani Zwane, ŉ polisiewoordvoerder, het aanvanklik gesê hulle is doodgeslaan, maar het later aan Sapa bevestig hulle is aan die brand gesteek. Die Richmond-polisie ondersoek drie sake van moord en ŉ saak van huisbraak. Niemand is nog in verband met die moorde in hegtenis geneem nie. Die name van die oorledenes is nog nie bekend gemaak nie, maar Maroela Media kon vasstel dat die gesin ŉ bekende Duitse familie in die gebied is. Hul tweede seun is glo op pad na Suid-Afrika om na hul sake om te sien. Lees ook: Plaasmoord: Bejaardes en seun doodgeslaan